Lav et referat af nedenstående tekst:

Tekst:
Nu kan du få en påmindelse på sms eller e-mail fra biblioteket, når lånetiden på bøger, film eller musik er ved at løbe ud. Servicen gælder alle de biblioteker, der hører under Aalborg Bibliotekerne. Det er Skole- og Kulturudvalget i Aalborg Kommune, der har vedtaget, at bibliotekets brugere skal kunne tilmelde sig servicen. Biblioteket sender en sms eller en e-mail to-tre dage, før de lånte materialer skal afleveres. Servicen har været længe undervejs, og det er der ifølge bibliotekschef Bodil Have en økonomisk årsag til. - Vi har haft store bødeindtægter fra lånere, der afleverede for sent, så derfor har der ikke været den store velvilje til at indføre servicen fra kommunens side. Nu forsøger vi i stedet at få penge ind ved at adfærdsregulere vores brugere og minde dem om, at de skal huske at aflevere til tiden, siger Bodil Have til TV2/Nord. Tabet fra bødeindtægterne skal indhentes ved den nye service, der koster 2,50 kr. pr. sms og 2 kr. for en e-mail. Hver sms eller e-mail gælder for alle de materialer, der skal afleveres samme dag.

Referat:
Hvis du ofte afleverer dine bøger for sent på biblioteket, tilbyder bibliotekerne i Aalborg Kommune nu en påmindelsesservice.